arnastofnun/IGC-2024 huggingface dataset:
Ölnureynir

Ölnureynir; ("Sorbus alnifolia", samheiti: "Aria alnifolia"), (kínv 水榆花楸 (framb.)shui yu hua qiu = vatns álms reynir), er tegund af reyni upprunnin frá austur Asíu.

Lýsing.

"Ölnureynir" er meðalstórt lauffellandi tré um 10 til 20m hátt með stofn sem verður að 30 sm að þvermáli og gráum berki og grönnum sprotum. Blöðin eru græn að ofan og gisið hvíthærð að neðan, 5 til 10 sm löng og 3 til 6 sm breið, yfirleitt óskift (sjá afbrigðin hér að neðan) breiðust neðst, með tenntum jaðri og hvössum enda. Haustliturinn er bleik rauðgulur til rauður. Blómin eru 10 - 18 mm í bvermál í hálfsveip 4 til 8 sm í þvermál síðla vors. Berið er kringlótt, 8 til 15 mm í þvermál, rautt.

Það eru þrjú afbrigði:

Hann hefur stundum verið settur í eigin ættkvísl sem "Micromeles alnifolia", en erfðafræðilegar vísbendingar setja hann nálægt "Sorbus aria".

Útbreiðsla og búsvæði.

Ölnureynir vex í Kóreu, Kína ( Gansu , Shandong , Henan , Hebei , Shaanxi , Zhejiang , Jiangxi , Sichuan , Liaoning , Jilin , Hubei , Heilongjiang , Anhui og Ussuri dal), og Japan (Hokkaido, Honshu, Shikoku og Kyushu), í fjallaskógum.

Ræktun og nytjar.

Hann er stundum ræktaður sem skrauttré í norður Evrópu, aðallega vegan haustlitar. Ræktunarafbrigðið 'Skyline' hefur verið valið vegna upprétts vaxtarlags.
Daði Guðbjörnsson

Daði Guðbjörnsson (f. 12. maí 1954) er íslenskur listmálari, þekktastur fyrir málverk með persónulegum stíl sem einkennist oft af flúri og sveigðum formum. Vinnur olímálverk, akvarellur, blandaða tækni og grafík.

Nám.

Daði stundaði nám við Myndlistaskólann í Reykjavík árin 1972-76 til undirbúnings fyrir inntökupróf, mest módel teikningu hjá Hringi Jóhanessyni. 1976-80 nam hann við Myndlista- og handíðaskóla Íslands í Nýlistadeild. Þaðan lá leiðin í framhaldsnám 1983-84 við "Rijksakademie van beeldende kunsten" í grafíkdeild hjá Pieter Holstein og Herman Geerdink.

Daði byrjaði að sýna málverk um 1980 í anda nýjamálverksins í exprexoniskum stíl og Cobra máverksins frá síðari hluta 19. aldar til upphafs 21. aldar. Hann hefur haldið fjölda einkasýninga og tekið þátt í samsýningum.
Úlfarsfell

Úlfarsfell er fjall sem staðsett er í Mosfellssveit og er það 296 metra hátt. Skógrækt hefur verið í hlíðum fjallsins og hefur Skógræktarfélag Mosfellsbæjar umsjón með ræktuninni.

Úlfarsfell er nefnt í fornu skjali, Hítardalsbók frá 1367 og í Jarðabók Árna Magnússonar og Páls Vídalíns 1704. Nafnið er vafalítið dregið af mannsnafninu Úlfar, samanber Úlfarsá, en fjórir eru nefndir með því nafni í Landnámu.
Tálknafjörður

Tálknafjörður er fjörður á vestanverðum Vestfjörðum og einn af Suðurfjörðum Vestfjarða. Við fjörðinn stendur samnefnt þorp þar sem 306 manns bjuggu þann 1. janúar 2011. Fjörðurinn er kenndur við Þorbjörn tálkna úr Suðureyjum við Skotland, sem fyrstur manna nam þar land.

Þorpið Tálknafjörður stendur í landi Tungu, það byggðist í kringum bryggju og hafnaraðstöðu sem byrjað var að reisa um 1945 og var viðurkennt sem kauptún árið 1967. Í Tálknafirði er matvöruverslun, tvö vélaverkstæði og bensínsala auk Veitingahússins Hópsins sem dregur nafn sitt af innri hluta fjarðarins.

Sundlaugin og íþróttahúsið standa í landi Eyrarhúsa á ofanverðum Sveinseyraroddanum ásamt skólahúsinu sem vígt var 1967 og stækkað fyrir nokkrum árum. Sundlaugin sem var upphaflega byggð upp úr 1930 og stækkuð 1987, er 25 m löng með tveimur heitum pottum og vel hirtu umhverfi.Við hana er mjög gott og vel búið tjaldstæði og í íþróttahúsinu er góð aðstaða fyrir hvers konar fundarhöld auk íþróttaaðstöðu.

Fyrir ofan tjaldstæðið er Guðmundarlundur, skógarreitur sem byrjað var að gróðursetja í fyrir 1940 af börnum í Tálknafirði, þar eru margar plöntutegundir og sumar sjaldgæfar á Vestfjörðum eins og til dæmis bláklukkan sem vex alla jafna ekki villt á Vestfjörðum. Skógaráhugamenn í Tálknafirði hafa haldið gróðursetningarstarfi áfram og nú nær skógræktin upp undir Bæjarfjall fyrir ofan tjaldstæðið og upp að Hólsá sem rennur framhjá þorpinu. Frá tjaldstæðinu og upp í þorp liggur göngustígur sem kallaður er Brynjólfsbraut, til heiðurs Brynjólfi Gíslasyni sem var sveitarstjóri í Tálknafjarðarhrepp í mörg ár og mikill áhugamaður um skógrækt.

Pollurinn.

Pollurinn er náttúrulaug í hlíð Sveinseyrarhlíðar rétt utan þorpsins, hefur pollurinn borið hróður Tálknafjarðar víða því þar hefur oft verið gestkvæmt auk þess sem heita vatnið úr borholu sem boruð var þar 1977, er leitt í sundlaugina og er vatnið einnig notað til að hita upp íþróttahúsið og skólann. Pollurinn er í raun þrískiptur, tveir setpottar og einn nokkru dýpri. Búningshús og sturta er á staðnum og er því viðhaldið af hreppnum.

Tálknafjör.

Tálknafjör er bæjarhátíð Tálknfirðinga sem haldin er síðustu helgina í júlí annað hvert ár (síðan 2016). Tálknafjör var haldið í fyrsta sinn árið 2006.
Bakereyja

Bakereyja er lítil (1,64 km²) óbyggð baugeyja í miðju Kyrrahafi, um 3.100 km suðvestur af Honolúlú. Eyjan er undir yfirráðum Bandaríkjanna og er friðað náttúruverndarsvæði.
Bramapútra

Bramapútra er eitt af stórfljótum Asíu. Bramapútra rennur gegnum þrjú ríki, Kína, Indland og Bangladess. Bramapútra er 29. lengsta fljót veraldar og það 10. vatnsmesta.

Fljótið flæðir reglulega yfir bakka sína í úrhelli og veldur oft eignatjóni og útbreiðslu farsótta.
Balíska

Ástrónesískt tungumál talað á Balí í Indónesíu af um þrem milljónum manna.

Ritað með bæði balísku og latnesku stafrófi.
Sílópokarotta

Sílópokarottan (einnig nefnd Fjallaposa) er tegundafátækasti ættbálkur pokadýra með aðeins eina tegund. Fræðiheiti sílópokarottunnar er Microbiotheria og býr hún í þéttum skógum Suður-Ameríku.

Útlit.

Sílópokarottan er lítið dýr á stærð við mús með frekar langan hala og stuttan og þéttan silkimjúkan feld. Feldurinn er brún-grár og undir hlið hans er grá-kremlitaður. Eyrun eru stutt og kringlótt og trínið er stutt. Þær eru 8-13 cm á lengd frá höfði til búks og lengd halans er um 9-13 cm. Lítill feldur er undir halanum svo þær hafi grip þar sem þær klifra mikið í trjám.

Hegðun.

Sílópokarottan lifir aðallega í trjám í þéttum, rökum og svölum skógum Suður-Ameríku, þar búa þær líka til hreiður sem er auk þess notað til þess leggjast í vetrardvala. Áður en þær leggjast í dvala bólgnar halinn þeirra upp þar sem þær hafa safnað upp fitu yfir sumarið til þess að lifa á yfir veturinn. í dvala fer hjartsláttur þeirra úr 230 slögum í 30 slög á mínútu. Sílópokarottur eru næturdýr og eru þess mest virkar á næturna. Á daginn fara þær í stöðu sem kallast "Torpor" sú staða gerir henni kleift að lifa af slæm veður, matarskort og spara orku. Torpor er hamur þar sem að líkamsstarfsemin minnkar og þá lækkar líkamshitinn, þannig sparar dýrið orku.

Mataræði.

Sílópokarottur eru skordýraætur en borða mikið af ávöxtum á sumrin, sérstaklega af mistilteini. Þær eru einu dýrin sem dreifa mistiltein fræjum og til þess þarf fræið að fara í gengum meltingarveginn óskemmt.

Æxlun.

Sílópokarottur lifa saman í pörum á æxlunartíma. Mökunartímabilið er á milli enda vetrar og byrjun vors og konan fæðir í byrjun nóvember. Fjöldi unga fer eftir hversu marga spena kvendýrið hefur og það eru vanalega tveir til fjórir. Ungarnir festa sig við spena móður sinnar fyrstu tvo mánuðina, eftir það byrja þeir að fara inn og útúr poka móður sinnar í stuttar skoðunarferðir sem breytast síðan í langar þangað til að þeir verða sjálfstæðir. Sílópokarottur verða síðan kynþroska á öðru ári.

Staðreyndir.

Það var haldið að þessi ætt væri útdauð í allavega 11 milljón ár fyrr en að sílópokarottan fannst í Andesfjöllum í Chile og Argentínu.

Monito del monte er spænska heitið yfir Sílópokarottuna en fræðiheiti hennar er Microbiotheria.

Á undanförnum árum hefur verið að fækka sílópokarottum vegna þess hvað heimkynni þeirra hefur minnkað. Skógar í Suður-Mið Chile horfast í augu við mikinn og alvarlegan þrýsting frá starfsemi og þróun mannana.
Tágareynir

Tágareynir er reynitegund uppruninn frá Sichuan í Kína.
Japansreynir

Japansreynir ("Sorbus japonica") er reynitegund ættuð frá Japan.
Karpatareynir

Karpatareynir ("Sorbus carpatica") er reynitegund.

Lýsing.

Karpatareynir verður runni eða tré með heilum blöðum. Er talinn vera upphaflega blendingur seljureynis og doppureynis.

Útbreiðsla.

Karpatareynir vex í Karpatafjöllum og á Balkanskaga.
The Smurfs 2 (film)

The Smurfs 2 (enska: "The Smurfs 2") er bandarísk-kvikmynd frá árinu 2013.
Aleinn heima 3

Aleinn heima 3 (enska: "Home Alone 3") er bandarísk kvikmynd frá 1997.
Ragnar Sigurðsson

Ragnar Sigurðsson (fæddur 19. júní 1986) er íslenskur fyrrum knattspyrnumaður. Hann hóf ferilinn hjá Fylki og hefur m.a. spilað með IFK Göteborg, F.C. København, FC Krasnodar, FC Rostov og Fulham F.C.. Í lol ferils sneri hann til Fylkis eitt tímabil. Hann spilaði sem varnarmaður.

Ragnar var valinn í íslenska landsliðshópinn fyrir undankeppni Evrópukeppninnar í Frakklandi 2016. Á Evrópumótinu í Frakklandi 2016 var Ragnar valinn maður leiksins þegar Ísland spilaði við England en hann skoraði annað markana í 2-1 sigri. Hann vakti athygli hjá enskum og þýskum liðum eftir frammistöðu sína í keppninni.

Einnig var hann valinn í HM 2018 hópinn sem fór til keppninnar í Rússlandi.
Birkir Már Sævarsson

Birkir Már Sævarsson (fæddur 11. nóvember 1984) er íslenskur knattspyrnumaður. Birkir hóf ferilinn hjá Val. Síðar fór hann til SK Brann í Noregi. Birkir spilaði með Hammarby IF í Svíþjóð þar til hann sneri aftur til uppeldisfélagsins Vals.

Birkir er hægri bakvörður og spilaði með karlalandsliði Íslands frá 2007 til 2021. Hann skoraði sitt fyrsta mark fyrir landsliðið gegn Liechtenstein árið 2016 með þrumufleyg af löngu færi.

Birkir spilaði sinn 100 leik með A-landsliðinu í september 2021 og ákvað að hætta eftir sinn 103. landsleik þegar undankeppnin fyrir HM 2022 lauk.

Birkir á fjögur börn. Hann hlustar meðal annars á þungarokk í frístundum.
Alexander Van der Bellen

Alexander Van der Bellen (f. 18. janúar 1944), er austurrískur stjórnmálamaður og hagfræðingur sem hlaut kosningu til forseta Austurríkis í desember 2016.

Van der Bellen er fyrrverandi prófessor í hagfræði við háskólann í Vín. Hann tók doktorspróf frá Háskólanum í Innsbruck og er sérfræðingur í opinberri fjársýslu og áætlanagerð. Bellen er meðlimur í austurríska sósíalíska græningjaflokknum og hefur gegnt ýmsum nefndarstörfum fyrir hann. Hann bauð sig fram til forseta 2016 að nafninu til sem óháður en þó með yfirlýstum stuðningi græningjaflokksins.

Van der Bellen vann mjög nauman sigur gegn Norbert Hofer, frambjóðanda austurríska Frelsisflokksins, í forsetakosningum í annarri umferð þann 22. maí árið 2016. Fyrsta júlí, áður en hann tók við embætti, ógilti hæstiréttur Austurríkis kosningarnar og kvað á að þær skildu endurteknar. Þegar kosningarnar voru endurteknar þann 4. desember 2016 vann Van der Bellen í annað skipti með auknum atkvæðamun og tók við embætti forseta í janúar næsta ár.

Van der Bellen styður græn og vinstrisinnuð stefnumál. Hann styður tilvist Evrópusambandsins og aðild Austurríkis að því og hefur mælt fyrir því að Evrópusambandið þróist í sambandsríki.
Vatnakrabbar

Vatnakrabbar, þekktir á ensku sem crawfish, crawdads, freshwater lobsters, eða mudbugs, á sænsku kräftor eru ferskvatnskrabbadýr sem líkjast litlum humrum, sem þeir eru skyldir. Þeir eru í þrem yfirættum; Astacoidea, Cambaridae, Parastacoidea. Þeir anda með tálknum. Sumar tegundirnar eru í lækjum og ám með fersku vatni, og aðrar eru í mýrum, skurðum og tjörnum. Flestar tegundirnar þola ekki mengað vatn, þó einstaka tegundir svo sem "Procambarus clarkii" séu harðari af sér. Fæða vatnakrabba er lifandi og dauð dýr og plöntur. Procambarus virginalis er vinsæl tegund sem gæludýr.

Líkamsbygging.

Líkami skjaldkrabba (Decapoda), svo sem krabba, humra, eða rækja, er skift upp í 20 hluta sem skiftast gróflega í fram og afturbúk. Framhlutinn skiftist í höfuð og millibúk. Á höfðinu eru augun, tveir langir þreifarar og munnlimirnir. Á millibúknum eru fimm pör útlima. Fyrsta parið er með kröftugar gripklær og nýtist ekki til gangs, heldur til að grípa fæðu, til varnar og til að grafa með. Á afturhlutanum, eða halanum, eru smáir sundfætur og endar hún í sundblöðku. Eggin eru geymd undir halanum. Blóðið er blátt vegna þess að það nýtir hemocyanín til súrefnisflutnings.

Útbreiðsla og flokkun.

Það eru þrjár ættir vatnakrabba; tvær á norðurhveli og ein á suðurhveli. Suðurhvelsættin (Gondvana-útbreiðsla) Parastacidae er í Suður Ameríku, Madagaskar og Australasíu. Af hinum tvem ættunum, eru Astacidae í vestur Evrasíu og vestur Norður Ameríku og ættin Cambaridae í austur Asíu og austur Norður Ameríku.

Madagaskar er með einlenda ættkvísl, "Astacoides", með sjö tegundum.
Eistnaflug

Eistnaflug er þungarokkshátíð sem haldin er í kringum fyrstu helgina í júlí í Neskaupstað. Nafnið er orðaleikur af hátíðinni Neistaflug sem haldin er á staðnum um verslunarmannahelgi.

Fyrsta hátíðin var haldin í ágúst árið 2005 og hefur farið stækkandi. Þó áhersla sé lögð á þungarokk hafa einnig spilað annars konar rokkbönd og jafnvel rapp og vinsældapopp (Páll Óskar).

Undanfarin ár hafa erlend þungarokksbönd spilað á hátíðinni og má þar nefna Napalm Death, At The Gates, Enslaved, Rotting Christ, Amorphis, Opeth og Meshuggah. Kvikmyndargerðarmaðurinn kanadíski Sam Dunn heimsótti hátíðina árið 2016 og tók þátt í umræðupanel ásamt því að taka viðtöl við hljómsveitir og fleiri.

Frá 2015 hefur íþróttahöllin í Neskaupstað verið notuð samhliða Egilsbúð en síðarnefndi staðurinn var aðaltónleikastaðurinn fyrstu árin.

Fjöldi hljómsveita sem spiluðu árið 2016 var 77.

Aldurstakmark á hátíðina er 18 ár. Tjaldsvæði er austast í bænum fyrir tónleikagesti.

Tenglar.

Eistnaflug heimasíða
Valdaránstilraunin í Tyrklandi árið 2016

Valdaránstilraunin í Tyrklandi 2016 vísar til tilraunar til valdaráns var gerð þann 15.-16. júlí árið 2016 í Tyrklandi. Tilraunin var gerð fyrir tilstuðlan hluta tyrklandshers og hóps sem kallaði sig "heimafriðarráðið" (tilvísun í Mustafa Kemal Atatürk landsföður nútíma Tyrklands). Reynt var að ná völdum yfir lykilstöðum í Ankara, Istanbul og á öðrum stöðum. Tilraunin fór út um þúfur þegar hersveitir hollar undir Recep Tayyip Erdoğan náðu undirtökunum og með stuðningi almennings við stjórn hans.

Að minnsta kosti 290 manns létu lífið í átökunum og yfir þúsund særðust.

Atburðarás.

Klukkan um 23:00 að kvöldi 15. júlí sáust herflugvélar fljúga yfir Ankara og brúin yfir Bosporussund var lokuð. Þyrlur vörpuðu sprengjum á höfuðstöðvar sérsveitarmanna og lögreglu. Skriðdrekar fóru að Atatürk flugvelli í Istanbúl og hermenn tóku yfir Taksim-torg um miðnætti.

Stuttu eftir miðnætti voru höfuðstöðvar tyrkneska ríkissjónvarpsins teknar með valdi og fréttaþulur látinn lesa yfirlýsingu um að stjórnvöld í Tyrklandi hefðu grafið undan lýðræðislegu og veraldlegu valdi í landinu. Lýðræðisleg skipun og frelsi yrði sett á laggirnar.

Um kl. 1:00 las Erdoğan, sem hafði verið í sumarfríi í Marmaris, upp yfirlýsingu í gegnum CNN Turkey þar sem hann hvatti fólk til að hópast út á götur og ákallaði vald fólksins til að hrinda valdaráni. Stuðningsmenn hans þustu út á götur borga.

Eftir kl. 3:00 skaut herþyrla uppreisnarmanna þinghúsið í Ankara. Erdoğan kom með annað ávarp um kl. 4:00 þegar hann komst á Atatürk flugvöll sem frelsaður hafði verið frá uppreisnarmönnum.

Undir morgun 16. júlí var ljóst að tilraunin hafði farið út um þúfur og uppreisnarhermenn hófu að gefast upp. F-16 þotur gerðu árásir á suma skriðdreka uppreisnamanna. Dæmi voru um að reiður múgur hafi teki hermenn af lífi. Skortur á pólitískum og almennum stuðningur við uppreisnarmenn höfðu sitt að segja með því að valdaránsið misheppnaðist.

Eftirmálar.

Erdoğan tjáði að þeir sem urðu valdir að atburðunum myndu gjalda því háu gjaldi og vírusa úr hernum yrði að hreinsa burt. Hann telur að tilraunin hafi verið gerð fyrir tilstuðlan Fethullah Gülen fyrrum samstarfsmanns síns í AKP flokknum sem nú er útlægur í Bandaríkjunum. Gülen hefur neitað aðild og studdi ekki valdarán að eigin sögn.

Fjöldahandtökur urðu í kjölfar atburðanna og um 3000 hermenn voru handteknir og 30 hershöfðingjar. Í dómskerfinu var tæpum 3000 dómurum vikið frá störfum og handtökuskipanir á hendur fjölda hæstaréttardómara voru gefnar út. Erdoğan lýsti yfir þriggja mánaða neyðarástandi í landinu vegna atburðanna. Auk þess var yfir 16.000 starfsmönnum við menntastofnana tyrkneska ríkisins var vikið úr störfum í kjölfarið.

Allt í allt hafa hefur 50.000 ríkisstarfsmönnum verið sagt upp.

Binali Yıldırım forsætisráðherra hefur gefið það í skyn að tilefni sé til að taka upp dauðarefsingu í landinu að nýju.

Neyðarlögin færa stjórnvöldum víðtækar heimildir, meðal annars til að setja lög án aðkomu þingsins, koma í veg fyrir fjöldafundi og setja tjáningarfrelsinu skorður.
Valeriana

Valeriana er ættkvísl blómstrandi plantna í Garðabrúðuætt. . Til hennar teljast margar tegundir, þar á meðal Garðabrúða, "Valeriana officinalis". Sumar tegundirnar eru frá Evrópa, aðrar frá Norður Ameríka og Suður Ameríka (sérstaklega Andesfjöllum).

Meðal tegunda eru:
Antillastraumurinn

Antillastraumurinn er yfirborðsstraumur sem streymir í norðvesturátt norðaustan við Antillaeyjar. Hann liggur norðan við Stóru-Antillaeyjar en sunnan við Bahamaeyjar. Hann er grein af Norður-Atlantshafshringstraumnum og rennur úr Norður-Miðbaugsstraumnum. Hann tengist Golfstraumnum um Flórídasund. Hann er hægfara og næringarríkur og skapar því góð skilyrði til fiskveiða. Hann rennur samsíða Karíbahafsstraumnum sunnan við Haítí og Kúbu.
Vonarskarð

Vonarskarð er gróðurlaus dalur milli Bárðarbungu í Vatnajökli og Tungnafellsjökuls. Vonarskarð er friðlýst sem hluti af Vatnajökulsþjóðgarði sem stofnaður var árið 2007. Vonarskarð er jarðhitasvæði.

Sagt er frá því í Landnámu að Bárður sonur Heyangurs-Bjarnar, sem land nam í Bárðardal fyrst, hafi flutt fénað sinn og fjárhluti yfir landið þvert suður í Fljótshverfi, og hafi farið skarð það, sem nefnt var Vonarskarð. Ekkert segir um hvar það er og enginn veit heldur nú hvar það skarð sem Bárður lagði leið um er staðsett. Þegar Pétur sonur Brynjólfs læknis Péturssonar á Brekku í rannsóknarför sinni 1794 varð þess áskynja að Tungnafellsjökull er fráskilinn Vatnajökli, var það ágiskun hans eða ályktun, að skarðið milli jöklanna væri Vonarskarð það, sem Bárður fór með fénáð sinn og fjárhlut. Síðan hefur þessi ágiskun um Vonarskarð veríð látin gilda sem sögulegur sannleikur.

Brotið í Landnámu er þannig:
Tannskán

Tannskán er í tannlækningum gulleit líffilma sem safnast fyrir á tönnunum, hún getur leitt til tannskemmda og tannbólgu, auk þess getur hún safnast saman og myndað tannstein.
Hentifáni

Hentifáni er fáni þess ríkis þar sem skip er skráð þegar það er annað en heimaland eigenda skipsins. Skip sem skráð eru í öðru landi en skipafélagið sem á þau eru þannig sögð sigla undir hentifána. Þetta getur stafað af því að ólíkar reglur gilda milli landa um skipaskráningu, eftirlit, mönnun, lögsóknir og fleira. Að skrá skip undir hentifána er þannig oftast liður í því að draga úr kostnaði en getur líka auðveldað eigendum skipa að komast hjá lögsóknum, til dæmis vegna ólöglegra veiða. Skráning undir hentifána hófst í stórum stíl í Bandaríkjunum á millistríðsárunum þegar skipafélög tóku að skrá skip í Panama vegna hertra reglna og hærri launa áhafnarmeðlima innanlands.

Þetta fyrirkomulag er oft gagnrýnt af verkalýðsfélögum sjómanna á þeim forsendum að með þessu séu skipafélög að koma sér hjá því að uppfylla lágmarkskröfur um laun og aðbúnað sjómanna. Vegna þessa var Parísarsamkomulagið um hafnarríkiseftirlit gert af nokkrum Evrópuríkjum árið 1982 sem felur í sér sérstakt eftirlit með skipum frá tilteknum ríkjum. Svipaðir samningar hafa verið gerðir í Asíu. Bandaríska strandgæslan hefur svipaðan lista yfir ríki sem sæta sérstöku eftirliti. Árið 2014 voru 14 hentifánaríki undirseld eftirliti samkvæmt þessum samningum: Antígva og Barbúda, Belís, Bólivía, Kambódía, Kómoreyjar, Kýpur, Hondúras, Norður-Kórea, Malta, Moldóva, Mongólía, Panama, Sankti Vinsent og Grenadíneyjar og Vanúatú. Flest hentifánaskip voru árið 2009 skráð í Panama og Líberíu.
Óskar Halldórsson

Óskar Halldórsson (17. júní 1893 - 15. janúar 1953) var íslenskur útgerðarmaður og síldarspekúlant. Foreldrar Óskars voru Halldór Guðbjarnarson formaður á Akranesi og Guðný Jónsdóttir Ottesen ættuð úr Rúfeyjum. Óskar fluttist með foreldrum sínum til Reykjavíkur árið 1903. Hann varð búfræðingur frá Hvanneyri árið 1910 og dvaldi í Danmörku við garðyrkjustörf og á lýðháskóla árið 1911-1913. Árin 1913 til 1914 var hann við garðyrkjustörf á Reykjum í Mosfellssveit og var þá sá fyrsti á Íslandi til að rækta tómata við hverahita. Árið 1915 fór hann um Suðurland og keypti hross til útflutnings. Árið 1916 hóf hann lifrarbræðslu í Herdísarvík en fór víðar með lifrarbræðsluáhöld sín. Árið 1917 kom hann til Siglufjarðar, keypti þar lóð og setti upp lýsisbræðslu. Hann hóf svo síldarsöltun í stórum stíl árið 1919. Óskar var einn aðalhvatamaður að stofnuð var Síldarverksmiðja Ríkisins. Hann var umsvifamikill í síldarsöltun og útgerð, komst fjórum sinnum í greiðsluþrot en byggði upp rekstur aftur. Óskar keypti að lokinni heimsstyrjöldinni síðari 14 stór steinker sem notuð voru við innrásina í Normandí og voru þau mörg notuð til hafnargerðar á Íslandi svo sem í Keflavík, Hafnarfirði og á Skagaströnd.

Hann var kvæntur Guðrúnu Ólafsdóttur og voru börn þeirra Guðný (1916-1922), Theódór Óskar (1918-1941), Þóra (1919-2001), Guðný (1921 -1993),Ólafur, (1922-1995), Erna (1924-2006), Halldóra (1925-1993), Guðrún (Hamelý) (1930-2006). Önnur börn Óskars voru Harald E. Gunnarsson og Erna Halldórsdóttir. Guðrún kona Óskars lést árið 1939. Óskar kvæntist árið 1946 Ebbu Sophie Kruuse listmálara en hún lést eftir skamma sambúð.

Óskar og börn hans gáfu íslenska ríkinu Vaxmyndasafnið til minningar um son Óskars Theódór Óskar. Vaxmyndasafnið er varðveitt í Þjóðminjasafninu en er ekki haft til sýnis.
Víkin (íþróttahús)

Víkin er heimasvæði Víkings einnig þekkt sem Heimavöllur hamingjunnar. Húsið var tekið í notkun árið 1991. Nýr gervigras heimavöllur var tekinn í notkun 2019.

Salurinn er einnig notaður til ýmissar annarrar iðkunar eins og knattspyrnu og handknattleiks.
Piacenza

Piacenza (úr latínu: "Placentia") er borg í Emilía-Rómanja á Norður-Ítalíu. Borgin er höfuðstaður samnefndrar sýslu. Hún stendur þar sem áin Trebbia rennur út í Pó. Íbúar eru um 104 þúsund (2020).
Chalon-sur-Saône

Chalon-sur-Saône er bær í umdæminu Saône-et-Loire í Bourgogne-Franche-Comté í austurhluta Frakklands. Íbúar voru 45.166 árið 2013.
Garry Shandling

Garry Emmanuel Shandling (f. 29. nóvember 1949; d. 24. mars 2016) var bandarískur leikari og uppistandari.
Mánaklungur

Mánaklungur (fræðiheiti "Rubus parviflora") er runni af rósaætt. Mánaklungur er með mjög stór, ljósgræn og hjartalaga og flipuð blöð. Það skríður með neðanjarðarsprotum og ber rauð fremur stór ber. Það þarf frjóan jarðveg og gott skjól.

Mánaklungur er ættað frá vesturhluta Norður-Ameríku. Það vex nálægt sjávarmáli lengst í norðri en teygir sig allt upp í 3000 m hæð þar sem það vex syðst. Mánaklungur vex meðfram vegum og brautarteinum og í rjóðrum sem skógur hefur verið ruddur eða þar sem skógareldar hafa geysað. Það er botngróður í skógum.
Ilmklungur

Rubus odoratus (Ilmklungur) er tegund af "Klungurættkvísl", upprunnin úr austur N-Ameríku, frá Nova Scotia vestur til Ontario og Wisconsin, og suður með Appalachia fjöllum allt til Georgíu ríkis og Alabama.

"Rubus odoratus" er runni sem verður að 3 m. hár, með fjölærum stönglum (ekki tvíærum eins og hindber ofl. tegundir ættkvíslarinnar). Einnig, ólíkt flestum skyldum tegundum er hún ekki með þyrna. Lauf óskift, allt að 25 sm, 5-flipótt, hjartalaga við grunninn, sagtennt, dúnhærð á neðra borði. Blómin ilmandi, bleik-purpura (sjaldan hvít), allt að 5 sm í þvermál, í margblóma skúf, bikarblöð odddregin, krónublöð breið, snubbótt. Aldin flöt og breið, rauð eða appelsínugul, með lítil, dúnhærð steinaldin.

Ræktun og nytjar.

"Rubus odoratus" er víða ræktuð til skrauts vegna áberandi blómanna og langs blómgunartíma. Það kann best við vægan skugga, næringarríkan og lítið eitt súran jarðveg með hóflegu vatni. Það er búið að ílendast í hlutum Washington ríkis og einnig í Evrópu, sérstaklega í suðaustur Englandi.